Med utdannelse fra Norges musikkhøgskole har Schiøtt en bakgrunn i klassisk musikk med utøvende erfaring fra symfoniorkestre, kammerorkestre, samtidsmusikk og kammermusikk. Schiøtt arbeider også i ulike konstellasjoner i sjangre som improvisert musikk, jazz, pop og folkemusikk, samt teater, film og TV. Sammen med artister som blant annet Angus and Julia Stone, og Moddi har hun spilt på flere festivaler og konsertscener.